Държавен вестник, бр. 31, 2013 г., стр. 7

БРОЙ  31	
Д Ъ Р Ж А В Е Н  В Е С Т Н И К 	
СТР.  7  
възможност за това – арг. чл. 22, ал. 2 ЗБЛД. 
А според чл. 17, ал. 4, изр. 1-во, предл. 1-во 
от ЗБЛД не се снемат пръстови отпечатъци 
на деца до 12-годишна възраст. Следователно 
в описания частен случай не е съществувала 
пречка да бъде прието в консулската служба 
на Република България в Япония заявление 
от жалбоподателите за издаване на паспорт 
на новороденото им дете. Отказът да бъде 
прието такова заявление, основан на чл. 26, 
ал. 6 ПИБЛД, е бил незаконосъобразен. До 
днес обаче по делото не са постъпили данни 
за постигнато споразумение между жалбопо­
дателите и българската държава, нито пък те 
са оттеглили подадената от тях жалба, поради 
което искането им за съдебна защита следва 
да бъде разгледано. 
Подзаконовите нормативни актове могат 
да бъдат оспорени пред съда изцяло или в 
отделни техни разпоредби без ограничение 
във времето (чл. 185, ал. 1 и 2 и чл. 187, ал. 1 
АПК). В случая жалбоподателите имат правен 
интерес по смисъла на чл. 186, ал. 1 АПК от 
направеното оспорване, поради което то е 
допустимо. 
Разгледано по същество оспорването е 
основателно, но по съображения, различни 
от изложените в жалбата. 
Според чл. 7, ал. 1, предложение първо от 
Закона за нормативните актове (ЗНА) пра­
вилникът е нормативен акт, който се издава 
за прилагане на закон в неговата цялост, а 
според чл. 12 от същия закон (ЗНА) актът 
по прилагане на закон може да урежда само 
материята, за която е предвидено той да бъде 
издаден. 
Според § 1 от преходните и заключителни­
те разпоредби на Правилника за издаване на 
българските лични документи той се приема 
на основание чл. 8, ал. 3, чл. 18а, ал. 1, чл. 18б, 
чл. 19, ал. 1, чл. 21, ал. 2, чл. 22, ал. 3, чл. 31, 
ал. 1, чл. 47а, чл. 51, ал. 1, чл. 54, чл. 70, ал. 4, 
§ 4 и 21 от преходните и заключителните 
разпоредби на Закона за българските лични 
документи. Това означава, че Министерски­
ят съвет е овластен със свой акт да уреди 
въпросите за: 
а) реда за подаване на декларация  при 
изгубване, кражба, повреждане или унищо­
жаване на български личен документ (чл. 8, 
ал. 3 ЗБЛД); 
б) условията и реда за подаване по електро­
нен път на заявление за издаване на български 
лични документи (чл. 18а, ал. 1 ЗБЛД); 
в) условията и реда за съхранението и 
унищожаването на заявленията, въз основа 
на които са издадени български лични доку­
менти (чл. 18б ЗБЛД); 
г) правилата за изписване на данни на 
български или на чужд език с английска, 
съответно с българска транслитерация (чл. 19, 
ал. 1, чл. 21, ал. 2 и чл. 54 ЗБЛД); 
д) допълнителни изисквания към снимки­
те, представяни от лицата, искащи български 
личен документ (чл. 22, ал. 3 ЗБЛД); 
е) ред за издаване и подменяне на личните 
карти (чл. 31, ал. 1 ЗБЛД);
ж) условията и реда за издаване на слу­
жебни паспорти, включително списък на 
длъжностите по чл. 38, ал. 1, т. 2 ЗБЛД и за 
издаване на свидетелство за управление на 
моторно превозно средство (чл. 47а и чл. 51, 
ал. 1 ЗБЛД); 
з) реда за предоставяне на данни от инфор­
мационните фондове за българските лични 
документи (чл. 70, ал. 4 ЗБЛД). 
Министерският съвет е овластен и: 
и) да утвърди 
 – по предложение на министъра на вътреш­
ните работи, министъра на външните работи, 
министъра на транспорта, информационните 
технологии и съобщенията и министъра на 
отбраната образците на българските лични 
документи (§ 3 ПЗРЗБЛД); 
 – по предложение на министъра на въ­
трешните работи и на министъра на външните 
работи образците на заявленията за издаване 
на български лични документи (§ 4 ПЗРЗБЛД); 
 – реда за подаване на заявления за издаване 
на български лични документи на чужденци 
(§ 21 ПЗРЗБЛД); 
к) да определи останалите изисквания към 
форматите и данните в машинночитаемата 
зона (чл. 20, ал. 5 ЗБЛД); 
л) да определи изискванията към фор­
матите и други данни, които се съдържат в 
електронния носител на информация (чл. 20а, 
ал. 4 ЗБЛД); 
м) да определи местата за преминаване 
на държавната граница (чл. 33, ал. 2 ЗБЛД); 
н) да определи нюансите на цветовете на 
кориците на отделните видове паспорти и 
цветовете на кориците на заместващите ги 
документи (чл. 40, ал. 2 ЗБЛД); 
о) да определи други данни, които да съдър­
жат отделните видове паспорти и заместващи 
ги документи (чл. 42, т. 2 ЗБЛД); 
п) да определи условията и реда за изда­
ване на военни карти за самоличност и за 
обявяване на тяхната невалидност (чл. 47б 
ЗБЛД – това свое задължение Министерският 
съвет е изпълнил с Наредбата за условията и 
реда за издаване на военни карти за самолич­
ност и за обявяване на тяхната невалидност, 
приета с ПМС № 285 от 2005 г. (обн., ДВ, 
бр. 1 от 2006 г.);
р) да определи технологичните изисквания 
към създаването и съхраняването на инфор­
мационните фондове (чл. 68 ЗБЛД);
с) да определи размера и реда, по който 
се събират таксите за издаване на български 
лични документи и за предоставяне на данни 
от информационните фондове (§ 10 ПЗРЗБЛД).
Освен това според чл. 1, ал. 1 ЗБЛД този 
закон урежда условията и реда за издаване 
на българските лични документи. При тази 
законова разпоредба и при установената липса 
на овластяване на Министерския съвет да 
уреди обществените отношения в случаите, 
при които в дипломатически или консулски